
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1187 

29 Δεκεμβρίου 1995 


Π ΕΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πραγματοποίησης μεταφοράς συντελεστή 
δόμησης ακινήτου που βρίσκεται εντός του εγκεκρι¬ 
μένου σχεδίου του Δήμου Γλυφάδας στην οδό Πύρ¬ 


γου αριθ. 48 (πρώην 23). 1 

Χαρακτηρισμός ως διατηρητέου διωρόφου κτιρίου που 
βρίσκεται στον οικισμό Αγ. Ονουφρίου Δήμου Ιωλ- 
κού Ν. Μαγνησίας και καθορισμός ειδικών όρων και 
περιορισμών δόμησης σ' αυτό. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 33815 (1) 

Έγκριση πραγματοποίησης μεταφοράς συντελεστή δόμη¬ 
σης ακινήτου που βρίσκεται εντός του εγκεκριμένου 

σχεδίου του Δήμου Γλυφάδας στην οδό Πύργου αριθ. 

48 (πρώην 23). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2300/1995 «Μεταφορά συντελε¬ 
στή δόμησης και άλλες διατάξεις» (Α' 69) και ειδικότερα τα 
άρθρα 2, 4, 5, 15, 16, 17,18 και 21 (παρ. 6 και 7). 

2. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις από 29.5.95 (αρ. πρωτ. 33815), από 15.6.95 (αρ. 
πρωτ. 34532), από 7.10.92 (αρ. πρωτ. 38536), από 
5.4.93(αρ. πρωτ. 28535), από7.10.92(αρ. πρωτ. 38534) 
και από 5.4.93 (αρ. πρωτ. 28536) αιτήσεις των ιδιοκτητών 
των ονομαστικών τίτλων και του ωφελούμενου ακινήτου. 

4. Την 222/28/20.7,95 σύμφωνη γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφο¬ 
ράς συντελεστή δόμησης που εγκρίθηκε με τα από 


16.7.91 Π.Δ. ΦΕΚ 457Δ, 29.10.91 Π.Δ. ΦΕΚ 748Δ και 
10.3.Θ2 Π.Δ. ΦΕΚ 228Δ και συγκεκριμένα α) για 493,52 
τ.μ. ορόφων από το βαρυνόμενο ακίνητο στο οποίο υφί- 
σταται κτίριο που έχει χαρακτηρισθεΐ ως διατηρητέο και το 
οποίο βρίσκεται εντός εγκεκριμένου σχεδίου του Δήμου 
Αθηναίων στην οδό Υγείας αρ. 8 για το οποίο έχει εκδοθεΐ 
ο με 5376 ονομαστικός τίτλος δικαιώματος μεταφοράς 
συντελεστή δόμησης για 493,52 τ.μ. υπέρ Βασιλείου Πέ¬ 
τρου Καραμηνά κυρίου και δικαιούχου της μεταφοράς συ¬ 
ντελεστή δόμησης του βαρυνομένου ακινήτου, β) για 
26,56 τ.μ. από ορόφους από το βαρυνόμενο ακίνητο ρυ- 
μοτομούμενο και το οποίο βρίσκεται εντός του εγκεκριμέ¬ 
νου σχεδίου του Δήμου Αγίας Βαρβάρας Δυτ. Αττικής 
στην οδό Κερκύρας, για το οποίο έχουν εκδοθεί ο με αρ. 
5424 τίτλος δικαιώματος μεταφοράς συντ. δόμησης για 
26,56 τ.μ. στο όνομα του Βασιλείου Πέτρου Καραμηνά και 
γ) για 26,14 τ.μ. ορόφων απά το βαρυνόμενο ακίνητο στο 
οποίο υφίσταται κτίριο που έχει χαρακτηρισθεί διατηρη¬ 
τέο και βρίσκεται εντός του εγκεκριμένου σχεδίου του Δή¬ 
μου Αθηναίων στην οδό Ρόμβης 24Α για το οποίο έχει εκ- 
δοθεί ο με αρ. 5423 ονομαστικός τίτλος δικαιώματος με¬ 
ταφοράς συντελεστή δόμησης για 26,14 τ.μ. υπέρ Βασι¬ 
λείου Πέτρου Καραμηνά, σε ωφελούμενο ακίνητο με 
χρήση κατοικίας για το οποίο, σύμφωνα με το υπ’ αριθ. 
7980/589/26.5.95 έγγραφο του Πολεοδομικού Γρα¬ 
φείου Αργυρούπολης συντρέχουν οι προϋποθέσεις των 
παρ. 2 και 3 της ενότητας Α του άρθρου 4 του ν. 2300/ 
1995 και για το οποίο έχει υποβληθεί πλήρης μελέτη στην 
αρμόδια κεντρική υπηρεσία πριν από την 30.5.94 και το 
οποίο βρίσκεται εντός του εγκεκριμένου σχεδίου του Δή¬ 
μου Γλυφάδας φερόμενο ως ιδιοκτησία Βασιλείου Πέτρου 
Καραμηνά, όπως το ωφελούμενο ακίνητο φαίνεται με τα 
στοιχεία (Α Β Γ Δ Ε Α) στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
33815/1995 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση και στο 
οποίο η συνολική πρόσθετη επιφάνεια που εγκρίνεται να 
δομηθεί επιπλέον αυτής που επιτρέπεται σύμφωνα με 
τους όρους δόμησης που ισχύουν στην περιοχή είναι 
279,94 τ.μ. 

2. Τα ειδικότερα στοιχεία του βαρυνομένου ακινήτου (1) 
το οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 

διατάξεις της παρ. 7 του άρθρου 21 του ν. 2300/1995 εί¬ 
ναι τα εξής: 

α. θέση ακινήτου: Υγείας αριθ. 8 Αθήνα 
β. Επιφάνεια ακινήτου: 185,09 τ.μ. 
γ. Συντελεστής δόμησης: 4,2 
δ. Ποσοστό επιτρεπόμενο κάλυψης: 70% 
ε. Αξία ανά τ.μ. γής: 85,932 δρχ. 
στ. Συντελεστής εμπορικότητας: 1,2 
του βαρυνόμενου ακινήτου (2) το οποίο βρίσκεται εντός 
περιοχής που καλύπτεται από το σύστημα αντικειμενικού 
προσδιορισμού της αξίας ακινήτων και η εκτίμηση της 
αξίας του γίνεται σύμφωνα με τις διατάξεις της παρ. 7 του 
άρθρου 21 του ν. 2300/1995 είναι τα εξής: 

α. θέση ακινήτου: Αγία Βαρβάρα στη Δυτ. Αττική, οδός 
Κερκύρας 

β. Επιφάνεια ακινήτου: 1.124,00 τ.μ. 
γ. Συντελεστής δόμησης: 1,80 
δ. Ποσοστό επιτρεπόμενης κάλυψης: 70% 
ε. Αξία ανά τ.μ. γής: 26.086,5 δρχ. 
στ. Συντελεστής εμπορικότητας: 1 
και του βαρυνόμενου ακινήτου (3) το οποίο βρίσκεται 
εντός περιοχής που καλύπτεται από το σύστημα αντικει¬ 
μενικού προσδιορισμού της αξίας ακινήτων και η εκτίμηση 
της αξίας του γίνεται σύμφωνα με τις διατάξεις της παρ. 7 
του άρθρου 21 του ν. 2300/1995 είναι τα εξής: 
α. θέση ακινήτου: οδός Ρόμβης αριθ. 24Α στην Αθήνα 
β. Επιφάνεια ακινήτου: 135,50 τ.μ. 
γ. Ισχύων Συντελεστής δόμησης: 3,978 
δ. Επιτρεπόμενη κάλυψη: 100% 
ε. Αξία ανά τ.μ. γής: 199.559,5 δρχ. 
στ. Συντελεστής εμπορικότητας: 2,4 

3. Τα ειδικότερα στοιχεία του ωφελομένου ακινήτου το 
οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφων με τις 
διατάξεις της παρ. 7 του άρθρου 21 του ν. 2300/1995 και 
του οποίου οι όροι δόμησης αναφέρονται στο από 26.5.95 
έγγραφο του Πολεοδομικοΰ Γ ραφείου Αργυρούπολης εί¬ 
ναι τα εξής: 

α. θέση ακινήτου: οδός Πύργου αρ. 48 (παλιό 23) στη 
Γλυφάδα. 

β. Επιφάνεια ακινήτου: 946,54 τ.μ, 
γ. Συντελεστής δόμησης: 0,60 
δ. Ποσοστό κάλυψης: 40% 
ε. Μέγιστο ύψος κατά Γ.Ο.Κ. 85: 15 μ. 
στ. Αξία ανά τ.μ. γής: 25.344 δρχ. 
ζ. Συντελεστής εμπορικότητας: 1 

4. Τα ειδικότερα στοιχεία της πραγματοποίησης της με¬ 
ταφοράς συντελεστή δόμησης είναι τα εξής: 

Η συνολική επιφάνεια η οποία εγκρίνεται να δομηθεί 
στο ωφελούμενο ακίνητο επιπλέον αυτής που επιτρέπεται 
σύμφωνα με τους όρους δόμησης που ισχύουν στην πε¬ 
ριοχή είναι 279,94 τ.μ. σε ορόφους, και αντιστοιχεί σε 
493,52 + 26,56 + 13,19 =532,27 τ.μ. απότα περιγραφό- 
μενα στην παράγραφο 1 βαρυνόμενα ακίνητα. 

5. Τα ειδικότερα στοιχεία του ωφελουμένου ακινήτου 
μετά την έγκριση πραγματοποίησης μεταφοράς συντελε¬ 
στή δόμησης είναι τα εξής: 


α. θέση ακινήτου: οδός Πύργου αρ. 48 (παλιό 23) στη 
Γλυφάδα. 

β. Επιφάνεια ακινήτου: 946,54 τ.μ. 
γ. Συντελεστής δόμησης: 0,8959 
δ. Ποσοστό πραγμ. κάλυψης: 21,2% 
ε. Μέγιστο πραγμ. ύψος: 18 μ. 
στ. Συνολική δομήσιμη επιφάνεια: 567,92+279,94 = 
847,86 τ.μ. 

ζ. Αποστάσεις (Δ): 4,25 και 4,80 για την προσθήκη, 
η. Χρήση: Κατοικία 

θ. Η ανέγερση του κτιρίου στο ωφελούμενο ακίνητο 
πρέπει να γίνει σύμφωνα με το διάγραμμα κάλυψης σε κλί¬ 
μακα 1:200 που θεωρήθηκε από τον Προϊστάμενο της 
Διεύθυνσης τοπογραφικών εφαρμογών με την 33815/ 
1995 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

ι. Απαιτούνται 7 θέσεις στάθμευσης που προβλέπονται 
στην ΡίΙοίίδ του κτιρίου. 

6. Πριν τη χορήγηση της οικοδομικής άδειας στο ωφε¬ 
λούμενο ακίνητο πρέπει: 

α. Να προσκομισθούν στην αρμόδια περιφερειακή υπη¬ 
ρεσία από τους ενδιαφερομένους πιστοποιητικά από τα 
αρμόδια υποθηκοφυλακεία ότι η παρούσα απόφαση ση¬ 
μειώθηκε στο περιθώριο των οικείων μεριδίων των βαρυ- 
νομένων και του ωφελουμένου ακινήτου και βεβαίωση της 
αρμόδιας κεντρικής υπηρεσίας ότι ακυρώθηκε οι ονομα¬ 
στικοί τίτλοι δικαιώματος μεταφοράς συντελεστή δόμη¬ 
σης, (5376, 5424, 5423). 

β. να διαπιστωθεί από την αρμόδια περιφερειακή υπη¬ 
ρεσία ότι η παρούσα απόφαση καταχωρήθηκε στο βιβλίο 
που τηρείται για το Δήμο Γλυφάδας σύμφωνα με την πα¬ 
ράγραφο 7 της 32913/10.5.1995 απόφασης του Υπουρ¬ 
γού Περιβάλλοντος, Χωροταξίας και Δημοσίων Έργων (Δ' 
341/18.5.1995). 

γ. να ελεγχθεί από την αρμόδια περιφερειακή υπηρεσία 
ότι η πραγματοποίηση μεταφοράς συντελεστή δόμησης 
που εγκρίνεται με την παρούσα απόφαση είναι εντός των 
ορίων του 10% του συνόλου των δομησίμων επιφανειών 
που προκύπτει κατά προσέγγιση από την εφαρμογή των 
ισχυόντων συντελεστών δόμησης εντός του ρυμοτομικού 
σχεδίου του Δήμου Γλυφάδας. 

Άρθρο 2 

Ακυρώνεται ο με αρ. 5376, 5424 και 5423 ονομαστικοί 
τίτλοι δικαιώματος μεταφοράς συντελεστή δόμησης για το 
μη χρησιμοποιηθέν τμήμα του 5423 τίτλου ήτοι για 12,95 
τ.μ. από ορόφους να εκδοθεί νέος τίτλος υπέρ του δι¬ 
καιούχου. 

Άρθρο 3 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΑΙΟΤΗΣ 

Αριθ. 98151/7361 (2) 

Χαρακτηρισμός ως διατηρητέου διωρόφου κτιρίου που 
βρίσκεται στον οικισμό Αγ. Ονουφρϊου Δήμου Ιωλκού 
Ν. Μαγνησίας και καθορισμός ειδικών όρων και περιο¬ 
ρισμών δόμησης σ’ αυτό. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 1 (παρ. 1 και 2) του ν. 
1772/88 «Τροποποίηση διατάξεων του ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α τουν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του ν. 2081/1992 (Α’ 154). 

3. Την υπ’ αριθ. 651/23/5.1.1995 απόφαση του 
Υπουργού και της Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων του 
Υπουργού και της Υφυπουργού Περιβάλλοντος, Χωροτα¬ 
ξίας και Δημοσίων Έργων στον Γενικό Γραμματέα, στους 
Γενικούς Διευθυντές και στους Προϊσταμένους Δ/νσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων» (Β' 11). 

4. Τις διατάξεις της παρ. Β του άρθρου 1 του π. δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

5. Την από 3.10.1994 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την υπ’ αρ. πρωτ. 2441/26,9.1995 έγγραφο του Δή¬ 
μου Ιωλκού Νομού Μαγνησίας. 

7. Την από 7.10.1995 σύμφωνη γνώμη των φερομένων 
ιδιοκτητών Γαρυφαλλιάς χας Χρ. Ζαφειρίου και Δημητρίου 
Χρ. Ζαφειρίου (αρ. πρωτ. Υ.ΠΕ.ΧΩ.Δ.Ε. 81955/7978/ 
9.10.1995 και 81954/ 7977/9.10.1995). 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στον Οικισμό Αγίου Ονουφρίου Δήμου Ιωλκού και το 
γειτονικό παράσπιτο φερόμενα ως ιδιοκτησία Γαρυφαλιάς 
και Δημήτρη Ζαφειρίου, όπως φαίνονται με μαύρη δια¬ 
γράμμιση, στο σχετικό πρωτότυπο τοπ ο γραφικό διά¬ 
γραμμα σε κλίμακα 1:200 που θεωρήθηκε από τον Προϊ¬ 


στάμενο της Δ/νσης Τοπογραφικών Εφαρμογών με την 
.../1995 πράξη του και που αντίτυπό του σε φωτοσμίκρυν¬ 
σης δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες 
προσθήκες, όχι όμως και τα πόσης φύσεως καθ’ ύψος ή 
κατ' επέκταση υπάρχοντα προσκτίσματα, που αλλοιώνουν 
το αρχικό κτίριο. 

Ο καθορισμός των προσκτισμάτων που επιβάλλεται να 
αφαιρεθούν πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

Σε περίπτωση μορφολογικών αλλοιώσεων επιβάλλεται 
η επαναφορά των στοιχείων στην αρχική μορφή τους. 

4. Επιτρέπεται η επισκευή, η ενίσχυση του φέροντα ορ¬ 
γανισμού, ο εκσυγχρονισμός των εγκαταστάσεων και γε¬ 
νικά κάθε επέμβαση στο εσωτερικό του κτιρίου γιο λόγους 
στατικούς και λειτουργικούς, εφόσον δεν αλλοιώνεται ο 
αρχιτεκτονικός χαρακτήρας του κτιρίου και η εσωτερική 
διακόσμησή του. 

5. Αιτήσεις για ανέγερση νέων κτισμάτων στο οικόπεδο 
του διατηρητέου κτιρίου αποστέλλονται από την Πολεο- 
δομική Υπηρεσία στην αρμόδια Δ/νση του Υπουργείου 
Περιβάλλοντος Χωροταξίας και Δημοσίων Έργων με 
γνώμη της ΕΠΑΕ για ειδικές ρυθμίσεις σύμφωνα με την 
παρ. 2 του άρθρου 4 του ν. 1577/1985 περί ΓΟΚ, εφόσον 
δεν παραβλάπτεται το διατηρητέο κτίριο και ο χώρος που 
το περιβάλλει. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στις όψεις και στην στέγη του κτιρίου ή 
των μελλοντικών κτισμάτων του ιδίου οικοπέδου. Επιτρέ¬ 
πεται όμως, η τοποθέτηση επιγραφής περιορισμένων δια¬ 
στάσεων που θα υποδηλώνει την χρήση του κτιρίου στην 
αυλόθυρα του οικοπέδου. 

7. Για οποιαδήποτε έκθεση στο εσωτερικό και εξωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη δη- 
μοσιόευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1995 

Με εντολή Υπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

